JUEZ GARMENDIA (EAJ, 2019-05-30):
Eskerrik asko, legebiltzar-buru anderea, lehendakari jauna, sailburu anderea, legebiltzarkideok, jaun-andreok, arratsalde on guztioi eta zuei bereziki ongi etorria gaurko bilkura honetara.
Orain esaten ari garena baina garrantzi gehiago duena,  - ez naiz asko luzatuko - , zuek egin duzuen lana, hona ekarri gaituen lan hori eta, batez ere, ponentzi horretan aztertuko duguna, eztabaidatuko duguna eta ponentzia horretan aterako ditugun ondorioek dute benetako garrantzia.
Eta akordioa lortu dugu gaur talde guztien artean, helburuak partekatzen ditugulako eta batez ere bidea non dagoen ezagutzen dugulako.
Eta uste dugulako ponentzia hori dela hartu behar dugun bidea. Guztion artean lan gogorra egingo dugu eta emaitzak ba horrelakoak izatea ere espero dugu.
Egia aurkitzea horrelakorik berriro ez gertatzeko beharrezkoak diren neurriak eta erabaki egokiak hartzea, biktimak eta familiak laguntzea. Eta batez ere biktima eta familiak bakarrik ez zaudetela jakinaraztea da gu guztiok lan egitera bultzatzen gaituen indarra.
Esan bezala ados gaude jatorrizko proposamenarekin, eta horrela esan dugu. Baina deitzeko zuzenketa bat aurkeztu genuen ekimen hori osatzeko asmo bakarrekin. Eta ekimen horrek, barkatu zuzenketa horrek bi puntu ditu.
Tener en cuenta la proposición no de ley aprobada en el Parlamento el 20 de diciembre del 2018, relativa a las violencias sexuales contra la infancia y la adolescencia. Y tener en cuenta también la proposición no de ley aprobada en la Comisión de Derechos Humanos e Igualdad el 5 de junio de 2017 relativa a la creación de una ponencia con el encargo de realizar un informe de evaluación con recomendaciones sobre las políticas contra la violencia hacia niñas, niños y adolescentes.
Además, tener en cuenta el trabajo y los datos obtenidos por el servicio Zeuk Esan, y solicitar a los medios de comunicación que cuando informen sobre quebrantamientos de los derechos de menores mencionen dicho servicio.
Zeuk Esan zerbitzua haur eta nerabeei zuzenduta dago. Aholkularitza zerbitzua da, bere telefonoa, arreta telefonoa 116-111 doakoa da. Anonimoa da eta ez du fakturan arrastorik uzten.
Komunikabideen laguntza eskatzen dugu zerbitzua gero eta ezagunagoa izateko. Eta horregatik gehitu diogu gure zuzenketari.
Bost urte bete dituen zerbitzu honek, aholkularitza, orientazio eta informazioa ematen du profesional adituz osatutako talde baten bitartez. Urteko egun guztietan telefonoz edo online egiten dute lan, larunbatak, igandeak eta jai egunak barne.
Haurrentzat eta nerabeentzat zuzenduta egon harren, helduek ere erabili dezakete. Eta egoera larriren bat ezagutzen badute edo ikusten badute, beraientzako ere bada zerbitzua.
70, 80 eta 90 hamarkadetan haurrek eta nerabeek jasotako abusuak komunikabideen bitartez ezagutzen ari gara. Eta biktima hauek era bere familien laguntzaz gain, horrelako eraso nazkagarriak saihestea da gu guztion helburua.
Beste garai batzuk ziren, horrelako gauzak isildu egiten ziren, ez zen egia kanporatzen eta askotan garrantzia kentzen zen. Gaur egun horrelako erasoak gertatzen dira tamalez, baina aurrerapauso bat eman dugu guztion artean eta zuei esker bereziki, eta ezagutu egiten dira, ez dira ezkutatzen. Uste dugu hori aurrera-pausu handia dela.
Garai hartan haurrak eta nerabeak zirenak, gaur egun helduak dira eta jasotako kaltea, ba egia esan bizitzako osorako da. Baina nahiz eta berandu izan errekonozimendua eta aitortza merezi dute, eta batez ere euren egia kontatzeko eskubide osoa dute.
Haur baten bizitzaren lehendabiziko urteak garrantzitsuak dira, batez ere bere garapen fisikoarentzat, baina batez ere bere garapen psikologiakorentzat. Eta gai hauetan adituak direnek ondo dakitenez, umeek, haurrek zer ikusi, hura ikasten dute. Eta gu, helduak, beraien ereduak gara onerako eta txarrerako. Eta ama edo garenean zalantza asko sortzen zaizkigu, baina saiatzen gara ahalik eta ba emozionalki behar duten guztia ematen, eta materialki ere bai bakoitzaren neurrian.
Baina tamalez familia batzuetan ezin da hori guztia eman, bai familiak ezin duelako edo baita familia hori ez dagoelako. Eta kasu larrienetan biolentzia ikusten dute edo jasotzen dute umeek.
Eta biolentzia hori familietatik kanpo ematen denean, ba beste eremu batzuetan, hezkuntzan, aisialdian, ba gurasoek ez dute ezer jakiten umeak beldurra daukalako, eta ez dutelako ezer kontatzen. Eta konturatzen direnerako, ba kaltea egina dago eta sortzen den inpotentzia izugarria da.
Hau berriro ez errepikatzea nahi dugu onartezina delako, eta guztion artean lan handia egin behar dugulako. Hori da gure konpromisoa: Lanean jarraitu, lana egin delako, Jaurlaritzak lana egiten duelako, Legebiltzarrean ere lana egiten delako, eta hori da gure konpromisoa, jarraitzea eta ponentzian lan gogor egitea.
Ez naizela luzatuko esan dut, ba hitzetatik ekintzetara pasatu beharko garelako, eta ponentzia horretan gogor lan egingo dugulako, zintzo eta arduratsu.
Eta prebentzioa indartu behar dugu, prebentzioaren bitartez arazoak, eta erasoak ez sortzea lortu behar dugu, sortzen denean konponbideak aurkitu behar dira, baina benetan aurrerapausoa izango litzateke prebentzio hori indartzea.
Eta Arana, Etxebarrieta eta Rojo andreei, eta Barrio jaunari, eskerrik asko bide hau irekitzen laguntzeagatik, eskerrik asko zuei ere gaur gurekin egoteagatik, eta batez ere denon artean egingo dugun lanagatik, eta egingo dugun bidearengatik.
Eskerrik asko.